open-index/open-wikipedia-markdown huggingface dataset:
Ostritz

**Ostritz** (øversorbisk: *Wostrowc*) er en by og en kommune i Oberlausitz i den sørøstlige delen av Landkreis Görlitz i Direktionsbezirk Dresden i Fristaten Sachsen. Byen har 2&nbsp;695 innbyggere (31. desember 2008). 

Byen ligger i kretsens sørøstlige del langs elven Neiße, på grensen til Polen, og grenser mot den polske by- og landkommunen Bogatynia.

Fra nord til sør finnes bydelene Leuba (som var en selvstendig kommune frem til 1. januar 1994), den opprinnelige byen Ostritz, som var byens grunnlag i middelalderen, den tidligere sorbiske landsbyen Altstadt (sorbisk: *Ostrusna*) og helt i sør  klosteret St. Marienthal, tilhørende Cistercienserordenen, med dets omkringliggende bebyggelse.

Ostritz var en by i Kreis Görlitz fra 1952 til 1990, og i **Landkreis Görlitz** fra 1990 til 1994. Fra 1. august 1994 frem til 1. august 2008 var den vært en del av i Landkreis Löbau-Zittau, og siden 1. august 2008 har byen vært en del av Landkreis Görlitz.

## Bilder

File:Rathaus Ostritz saniert.JPG|Rådhuset ble restaurert i 2008
File:Buergerhaus ostritz.jpg|Et bolighus med helgenstatue
File:Kloster St. Marienthal.jpg|St. Marienthal kloster
File:Bahnhof Krzewina Zgorzelecka.jpg|Krzewina Zgorzelecka jernbanestasjon i Polen ligger i gangavstand fra Ostritz


## Referanser


## Eksterne lenker
*
Lynghaug skole

**Lynghaug skole** er en kommunal ungdomsskole i Fyllingsdalen bydel i Bergen kommune. Skolen åpnet i 1971 og har plass til 450 elever. Den opprinnelige skolebygningen ble tegnet av arkitektene Paul Cappelen og Torbjørn Rodahl.

## Referanser
Ortun skole

**Ortun skole** er en kommunal ungdomsskole fra 1969 i Fyllingsdalen bydel i Bergen kommune. Skolen er dimensjonert for 450 elever, og ble bygget i forbindelse med den storstilte boligutbyggingen i Fyllingsdalen på sekstitallet. Skolebygningen er tegnet av Kitty Jørstad.

Bergen kommune startet i 2019 å bygge en ny svømmehall for Ortun skole, etter å ha revet det gamle svømmeanlegget. Det nye badeanlegget skal stå ferdig til nytt skoleår starter i august 2022.

Skolen ligger like nord for Ortunvannet.

## Referanser


## Eksterne lenker
*
Leuba (Ostritz)

**Leuba** er en bydel Ostritz i Landkreis Görlitz i Fristaten Sachsen. Leuba var frem til 1. januar 1994 en selvstendig kommune. 

Kjernen i bydelen Leuba strekker seg fra sør til nord ca 1,3 km langs den tidligere Heerstraße  i Zittau-Görlitz og idag Bundesstraße 99 und parallelt med elven Neiße, som i øst danner grensen mot Polen. Elven Neiße har sident 1945 dannet grensen mellom Tyskland og Polen og skiller også Sachsen fra Nedre Schlesien. Leuba grenser i nord til Hagenwerder, i nordvest til Schönau-Berzdorf auf dem Eigen, i vest til Kiesdorf auf dem Eigen, i sørvest til Dittersbach auf dem Eigen og i sør til den opprinnelige byen Ostritz.

Leuba var en kommune i Kreis Görlitz fra 1952 til 1990, og i Landkreis 
Görlitz fra 1990 til 1994.
Bønes skole

**Bønes skole** er en kommunal barneskole på Bønes i Fyllingsdalen bydel i Bergen kommune. Skolen åpnet i 1960 og har plass til 400 elever. Den første rektoren het Hilmar Leirstein (1912-1985).

## Referanser


## Eksterne lenker
*
Den arabiske frigjøringshær

**Den arabiske frigjøringshær** (Jaysh al-Inqadh al-Arabi) var en hær av frivillige fra arabiske land, ledet av Fawzi al-Qawugji. Den kjempet på den arabiske siden under Den arabisk-israelske krig 1948, og ble organisert av Den arabiske liga som et alternativ til Den hellige krigs armé

Målet var å opprette en hær med 10,000 frivillige, men tallene steg ikke høyere enn til 6,000. Mulig var tallene for antall stridende så lavt som 3,500, ifølge General Safwat. Hæren inkluderte syrere, libanesere, irakere, jordanere, egyptere og palestinske militante som ble trent i Syria. I tillegg var det også et mindre antall jugoslaver, tyskere, tyrkere og britiske desertører i styrken. Senere opplevde hæren at de fleste druserne forlot hærstyrken for å bli en del av Israels forsvar i stedet. Disse ble Israels første arabiske soldater.

## Referanser


## Eksterne lenker
*
Roggeveldfjellene

**Roggeveldfjellene** (afrikaans: *Roggeveldberge*) er en fjellkjede i Sør-Afrika. Den er ikke merket på mange kart over regionen, ettersom den ligger i en avsidesliggende del av provinsen Northern Cape og sjelden besøkes av turister. Fjellene ligger mellom byene Calvinia og Sutherland, øst og nordøst for Tankwa Karoo nasjonalpark. 

Roggeveldfjellene mottar i gjennomsnitt omtrent 200 mm nedbør per år. Navnet *Roggeveld* stammer fra vill rug som det en gang var mye av i området. Ouberg Pass krysser fjellkjeden i en høyde på 1&nbsp;404 moh. En annen fjellovergang er Verlatenkloofpas, bygget av Thomas Bain i 1876. Sutherland som ligger i den vestlige delen av fjellkjeden er en av de kaldeste stedene i Sør-Afrika. Her ligger minimumstemperaturen rundt -15 °C om vinteren og snøen faller regelmessig. 

## Eksterne lenker
*  Roggeveld i ''Hutchinson encyclopedia''
Varden skole (Bergen)

**Varden skole** er en kommunal barneskole i Fyllingsdalen bydel i Bergen kommune. Skolen ble åpnet i 1964 og har plass til 400 elever.

## Referanser
Nikolaos Deligiannis

:*For vannpolospilleren, se [[Nikos Deligiannis (vannpolospiller)]]*
  
**Nikolaos Deligiannis** (gresk: Νικόλαος Δεληγιάννης; født 1845, død 5. januar 1910 i Paris) var midlertidig statsminister i Hellas fra 24. januar til 11. juni 1895.

Han ble født i Athen og var sønn av Petros Deligiannis, etterkommer av den aristokratiske Deligiannis-familien fra Langadia i Arkadia. Han studerte rettsvitenskap og gjorde karriere i diplomatkorpset. Han var sekretær ved den greske ambassaden i Istanbul og deretter tjenestegjorde han som ambassadør i Beograd (1881–1885), i Paris (1885–1893) og i Madrid. Han vendte så tilbake til Athen, men etter et kort opphold dro han igjen til Paris, hvor han var blitt utnevnt til Hellas' ambassadør. I 1899 var han gresk representant ved Haag-konferansen.

I januar 1895 ble han av Georg I utnevnt til statsminister i en overgangsregjering. Deligiannis-regjeringen avholdt valg, som ble gjennomført i mai samme år, og som ble vunnet av Theodoros Deligiannis, Nikolaos' onkel. Den 31. mai 1895 overga han formelt makten til vinneren av parlamentsvalget.

Han døde i januar 1910 i Paris.

## Referanser
Manos Hadjidakis

**Manos Hadjidakis** (født 23. oktober 1925 i Xanthi, død 15. juni 1994) var en gresk komponist. Han vant en Oscar for beste sang for sangen «Ta Paidiá tou Peiraiá» (engelsk: «Never on Sunday») fra filmen *[[Aldri på en søndag]]* (1960). Hadjidakis er blitt svært populær blant grekerne og han har blant annet blitt kreditert med innføringen av bouzouki-musikken i den ordinære greske kulturen. 

Hadjidakis' aller første arbeid var med melodien til sangen «Paper Moon» (Χάρτινο το Φεγγαράκι på gresk). I 1949 var han med å grunnlegge den greske Dance Theatre Company sammen med koreograf Rallou Manou.

I 1966 reiste Hadjidakis til New York for å være med på premieren av musikalen *[[Illya Darling]]*. Han kom ikke tilbake til Hellas før på 1970-tallet på grunn av sin motstand mot den greske militærjuntaen som tok makten i Hellas ved statskupp på 1960-tallet. Mens han bodde i USA fullførte han flere store komposisjoner og fikk stor popularitet også der.  

Etter at den greske militærjuntaen var styrtet ble Hadjidakis meget aktiv i det offentlige liv og han overtok en rekke stillinger blant annet i Athens State Orchestra (KOA), National Opera (ELS), og National Radio (ERT). I 1985 lanserte han sitt eget plateselskap som han kalte Sippsupp. I 1989 grunnla han og regisserte Orchestra of Colours (Orhistra tonn Chromaton på gresk) som var et lite symfoniorkester.

Hadjidakis døde i en alder av 68 år på grunn av hjertesykdom og diabetes. Hans eiendom og arkiver ble da testamentert til hans adopterte sønn Hatzidakis George Theophanopoulos. I 1999 ble City of Athens dedisert til hans minne.

## Referanser


## Eksterne lenker
* 
* 
* 
*
Nord-Trøndelag Senterparti

**Nord-Trøndelag Senterparti** var Senterpartiets fylkesorganisasjon i Nord-Trøndelag fra 1921 til 2017.

Nord-Trøndelag Bondeparti (senere Senterparti) ble stiftet den 5. januar 1921 og fikk valgt sine første stortingsrepresentanter, Ivar Kirkeby-Garstad og Johannes Bragstad, ved stortingsvalget i oktober samme år. Oppslutningen om Senterpartiet ved kommunestyre-, fylkestings- og stortingsvalg i Nord-Trøndelag ble blant de høyeste i noe fylke.

Ungdomsorganisasjonen Nord-Trøndelag Senterungdom ble stiftet i 1950.

Forut for sammenslåingen av Trøndelagsfylkene i 2018 dannet Nord- og Sør-Trøndelag Senterparti et fellesstyre, hvorpå de slo seg sammen til Trøndelag Senterparti.
__NOTOC__
## Ledere

**Partiledere**
*Tomas Iver Hallem 2012–2017
*Bjørn Arild Gram 2010–2012
*Ole Tronstad 2007–2010
*Erik Seem 2006–2007
*Bjørn Arild Gram 2004–2006
*Einar Strøm 2000–2004
*Vigdis Hjulstad Belbo 1996–2000
*Martin Stavrum 1992–1996
*Erik Bartnes 1990–1992
*Kolbjørn Almlid 1984–1990
*Svanhild Salberg 1980–1984
*Johannes Brandtzæg 1974–1980
*Arne Sandnes 1970–1974
*Magnus Hestad 1964–1970
*Trygve Silseth 1956–1964
*Oddleiv Spillum 1952–1956
*Nils Edvard Bratberg 1945–1952
*Fridtjof Rannem 1929–1940
*Olaf E. Elnan 1921–1929

**Fylkessekretærer**
*Rune Hjulstad 2005–2017
*Bjørn Ludvig Bergsmo 1988–2002
*Asbjørn Skjervold 1968–2005 
*Oddbjørn Nordset 1966–1968
*Tore A. Berg 1962–1966
*Magnus Hestad 1956–1961
*Tormod Bartnes 1954–1956
*Inge Einarsen Bartnes 1946–1954
*Nils Edvard Bratberg 1938–1940
*Henrik Bartnes 1929–1938

## Referanser


## Litteratur
*
Astri Wessel

**Astri Marie Wessel** (født 9. september 1947) er en norsk offentlig tjenestekvinne og politiker (KrF).

Hun har vært etatsjef for oppvekst og kultur i Stjørdal kommune 2005–2014, og lærer, konsulent og undervisningssjef i Inderøy og Rindal kommuner.

Wessel meldte seg inn i KrF i 1976. Hun har hatt en rekke verv i partiorganisasjonen, blant annet som leder i Nord-Trøndelag KrF 1993–1995. Hun var fylkesvaraordfører i Nord-Trøndelag 1995–2003 og KrFs 1. vararepresentant til Stortinget fra Nord-Trøndelag 1997–2005.

## Referanser


## Eksterne lenker
*
Lettre de cachet

I Frankrikes historie var ***lettres de cachet*** brev som var underskrevet av kongen av Frankrike, kontrasignert også av en av kongens ministere, og lukket med det kongelige segl eller *cachet*. Brevet inneholdt ordre direkte fra kongen, ofte for å håndheve vilkårlige handlinger og dommen kunne ikke bli påklagd.

## Referanser
Vincenzo Capirola

**Vincenzo Capirola** (1474–1548) var en italiensk luttspiller og komponist.

Capirola ble født inn i en velstående familie. Det kan belegges at han var i Brescia 1489, 1498 og 1548. I 1517 var han i Venezia. Det antas at Capirola besøkte Henrik VIII av Englands hoff i  1515.

En av Capirolas elever skrev mellom 1515 og 1520 i Venezia den såkalte «Capirolas luttbok», et rikt illustrert håndskrift som i tillegg til komposisjoner inneholder informasjon om spilleteknikk og dermed gir viktig informasjon om luttspillet i den italienske renessansen.

Capirolas verk er ganske forskjelligartet og inneholder såvel enkle som mer virtuose stykker. Verklisten omfatter 43 ricercari, danser og arrangementer notert i lutt-tabulatur («intavolatura») av vokalmusikk av Martin Agricola, Jacob Obrecht, Josquin des Prez, Marco Cara og andre. Ricercarene veksler ofte mellom toccata-lignende passasjer og trestemmig kontrapunkt.

## Referanser


## Eksterne lenker
* Frederico Marincola:  Vincenzo Capirola (Deutsche Lautengesellschaft e.V.)
* 
*
Jomda

**Jomda** (kinesisk: 江达县; pinyin: *Jiāngdá Xiàn*) er et fylke i prefekturet Qamdo i den autonome region Tibet i Folkerepublikken Kina.

Befolkningen var på  innbyggere i 1999.

Fylket grenser i øst til Jinsha Jiang, som det øvre løpet av Kinas største elv, Yangtze. På østsiden av elven begynner provinsen Sichuan.

## Administrative enheter
Jomda består av de følgende storkommuner og kommuner:

## Samferdsel
Kinas riksvei 317 løper gjennom området. Den fører fra Chengdu i Sichuan til Nagqu i Tibet.

## Referanser


## Litteratur
* Andreas Gruschke: *The Cultural Monuments of Tibet’s Outer Provinces: Kham – Volume 1. The Xizang Part of Kham (TAR)*, White Lotus Press, Bangkok 2004. ISBN 974-480-049-6
* Tsering Shakya: *The Dragon in the Land of Snows. A History of Modern Tibet Since 1947*, London 1999, ISBN 0-14-019615-3
Henry St John

**Henry St John, 1. vicomte Bolingbroke** (født 16. september 1678 i Battersea i London, død 12. desember 1751 samme sted) var en engelsk politiker og filosof. Han var fremtredende medlem av det konservative partiet Tory i mange år.

Han ble i 1712 gjort til vicomte. Han var på bakgrunn av sin adelstittel omtalt med tiltaleformen lord Bolingbroke.

## Referanser
Rebirth

***Rebirth*** er det sjuende studioalbumet til den amerikanske rapperen Lil Wayne, og ble utgitt i 2010 på Cash Money Records. Albumet debuterte på andreplass på ''Billboard'' 200-listen.

## Sporliste
#«American Star»
#«Prom Queen»
#«Ground Zero»
#«Da Da Da»
#«Paradice»
#«Get a Life»
#«On Fire»
#«Drop the World»
#«Runnin»
#«One Way Trip»
#«Knockout»
#«The Price is Wrong»

## Eksterne lenker
*
Kiesdorf auf dem Eigen

**Kiesdorf auf dem Eigen**, også bare kalt **Kiesdorf**, er et distrikt i kommunen Schönau-Berzdorf auf dem Eigen i Oberlausitz i den sørlige delen av Landkreis Görlitz i Fristaten Sachsen. Kiesdorf auf dem Eigen var frem til 1. januar 1994 en selvstendig kommune. Historisk tilhørte også Kiesdorf inntil 1994 området Eigen.

## Geografi
Kiesdorf ligger omkring 20 km sørvest for Görlitz og omkring 5 km øst for Bernstadt auf dem Eigen. Omkring 5 km sørøst for Kiesdorf ligger byen Ostritz.

Kiesdorf er et område preget av skog, og strekker seg ca 4 km parallelt med elven Gaule fra  Dittersbach, som munner ut i elven Pließnitz i Niederdorf. Fra stedets sentrum til Niederdorf faller landskapet fra 255 til 30 meter over havet i en nordøstlig retning.

Kiesdorf grenser til Schönau auf dem Eigen i nord, Tauchritz og Hagenwerder i nordøst, Leuba i øst, Ostritz i sørøst, Dittersbach auf dem Eigen i sørvest, Bernstadt i vest og Altbernsdorf auf dem Eigen i nordvest.

## Historie
Kiesdorf er en bosetning som går tilbake til den andre fasen av den tyske Ostsiedlung. Landsbyen ble trolig opprettet omkring år 1200. I 1264 ble stedet omtalt som *Kysilingistorf* og i 1285 som *Kieselingistorf* i lensnedtegnelsene til Klosteret St. Marienstern som tilhører Cistercienserordenen.

På 1500-tallet ble Kieslingsdorf delt i Ober- og Niederdorf, hvoretter de to delene kom til å tilhøre hvert sitt sogn. I 1904 ble begge disse kommunene slått sammen igjen.

Leuba var en kommune i Kreis Görlitz fra 1952 til 1990, og i Landkreis 
Görlitz fra 1990 til 1994. Den 1. januar 1994 ble den innlemmet i kommunen Schönau-Berzdorf auf dem Eigen.

## Litteratur
* Christian Richter: Geschichte Bernstadts und des „Eigenschen Kreises“ in der Oberlausitz. Bernstadt 1993
* Rund um die Bernstädter Erdachse: Ein Streifzug durch die Orte des Eigenschen Kreises und Kemnitz. Geiger-Verlag, Horb am Neckar 1994
Dimitri Mitropoulos

**Dimitri Mitropoulos** (født 1. mars 1896 i Athen, død 2. november 1960 i Milano, Italia) var en gresk dirigent, pianist og komponist. Han var kjent for å ha et fotografisk minne og for sin dypt religiøse gresk-ortodoks tro. 

Han studerte musikk ved konservatoriet i Athen, og senere i Brussel og Berlin med den kjente Ferruccio Busoni som en av sine lærere. Fra 1921 til 1925 assisterte han Erich Kleiber ved operahuset Staatsoper Berlin.

Mitropoulos sitt amerikanske debut kom i 1936 sammen med Boston Symphony Orchestra. Han bosatte seg senere i landet og ble en fullverdig amerikansk statsborger i 1946. Mellom 1937 og 1949 tjenestegjorde han som rektor og dirigent i Minneapolis Symphony Orchestra (nå kjent som Minnesota Orchestra). I 1949 startet Mitropoulos sin assosiasjon med New York Philharmonic noe som toppet hans karriere innen orkesterverker. 

Mitropoulos serie med innspillinger for Columbia Records i New York Philharmonic inkluderte et sjeldent komplett utførelsen av Alban Bergs Wozzeck. Mange av disse innspillingene har blitt gjenutgitt av Sony Classics på CD og inkluderer de fleste nylig stereo-opptakene av utdrag fra Prokofievs Romeo og Julie. For RCA spilte han sammen med Minneapolis Symphony.

Mitropoulos giftet seg aldri. Han var i det stille blitt kjent for å være homofil selv om han aldri skal ha bekreftet disse ryktene direkte. Han skal heller ikke ha følt behov for et «kosmetisk ekteskap». Blant hans forhold skal angivelig vært med den jødiske komponisten Leonard Bernstein. 

Mitropoulos var kjent som en ivrig forkjemper for den moderne musikk. Hans komposisjoner inkluderer blant annet en Piano Sonata samt flere andre kjente verker.

## Referanser


## Eksterne lenker
* 
* 
* 
*
Cirey

**Cirey** er en kommune i departementet Haute-Saône i regionen Bourgogne-Franche-Comté i det østlige Frankrike.

## Befolkningsutvikling
***Antall innbyggere i kommunen Cirey***

## Referanser


## Eksterne lenker
* 
* Kommunedata INSEE
Alexandros Panagoulis

**Alexandros Panagoulis** (født 2. juli 1939 i Glyfada i prefekturet Athen i Hellas, død i en bilulykke 1. mai 1976 i Athen) var en gresk politiker og poet. Han hadde en aktiv rolle i kampen mot militærjuntaens styre, i tiden den hadde makten i Hellas (1967–1974). 

Han ble mest kjent for sitt forsøk på å myrde diktator Georgios Papadopoulos den 13. august 1968. Men han ble også kjent for torturen han ble utsatt for i sin tid i fengselet. Etter gjeninnføringen av demokrati i Hellas ble han valgt til det greske parlamentet som medlem av Sentrumsunionen (*Enosi Kentrou*). 

Panagoulis deltok aktivt i kampen for gjeninnføring av demokratiet og mot oberstregimet. Han deserterte fra tjeneste i det greske forsvaret på grunn av sin demokratiske overbevisning. Senere grunnla han organisasjonen Nasjonal motstand, som kjempet mot militærregimet. 

Han gikk i selvvalgt eksil på Kypros for å utvikle en handlingsplan. Han kom tilbake til Hellas der han med hjelp fra sine samarbeidspartnere arrangerte et attentat mot Papadopoulos 13. august 1968. Attentatet mislyktes, og Panagoulis og noen av hans samarbeidspartnere ble arrestert og satt i fengsel, der de ble torturert. 

Panagoulis ble stilt for en militær domstol 3. november 1968 og ble dømt til døden sammen med flere andre medlemmer av gruppen Nasjonal motstand. Som et resultat av politisk press fra det internasjonale samfunnet avstod militærjuntaen fra å henrette ham og isteden fengslet de ham, og der satt han frem til militærregimet kollapset i 1974.

Etter gjeninnføringen av demokrati i Hellas ble Alexandros Panagoulis valgt til medlem av det greske parlamentet som medlem av Sentrumsunionen. Han framsatte en rekke beskyldninger mot politikere han mente åpent eller hemmelig hadde samarbeidet med militærjuntaen. 

Til slutt trakk han seg fra partiet etter flere uenigheter med partiledelsen. Han forble likevel i parlamentet som uavhengig representant.

## Referanser
Kleve

**Kleve**, **Clève** på fransk, **Kleef** på nederlandsk, er en by i nordvest i delstaten Nordrhein-Westfalen i Tyskland, nær grensen til Nederland og elven Rhinen. Byen er 97,79 km² og har  innbyggere.

I dag tilhører byen Kreis Kleve og er hovedstad i denne kretsen.

## Navnet
Navnet Kleve stammer sannsynligvis fra det tyske ordet «Kliff» («klippe») og kan henspille på den klippen hvor hertugslottet Schwanenburg  er bygget. Imidlertid inneholdt byvåpenet tre kløvere (tysk: «Klee») og som uttales som bynavnet i den lokale dialekten og i nederlandsk «Kleef». Bynavnet ble tidligere stavet med en **C** gjennom historien, men under språkreformen på 1930-tallet ble dette endret til **K**. Dagens ledende parti i den politiske ledelsen har uttalt at de vil arbeide for at bynavnet igjen skal bli stavet med en **C**.

## Historie
I løpet av middelalderen vokste fire mindre steder seg sammen til dagens by. Det var slottet Schwanenburg med den tilhørende landsbyen, den første byen Kleve på Heidebergåsene og Neustadt («den nye byen») fra 1300-tallet. I 1242 fikk Kleve byprivilegier. Hertugdømmet Kleve omfattet i hovedsak dagens distrikt med samme navn, Wesel og Duisburg ble slått sammen med Hertugdømmet Mark i 1368, og ble selv et hertugdømme i 1417, for så å bli slått sammen med de naboliggende hertugdømmene Jülich og Berg i 1521 da Johann III, hertugen av Kleve giftet seg med Maria av Jülich-Berg, arving til Jülich-Berg-Ravenburg.

Under tredveårskrigen hadde byen vært under kontroll av De forente Nederlandene, men etter krigen i 1648 ble det strid om arverettighetene til området, og Kleve ble en eksklave under Preussen.

Byen ble utsatt for hard bombing under andre verdenskrig og det er lite av det tidligere byen igjen.

## Bilder

File:FVD2007-096.JPG|Schwanenburg er byens kjennemerke
File:St mariae kleve.JPG|St. Mariakirken
File:Villa Belriguado.jpg|Villa Belriguado
File:Aussichtsturm klever berg.jpg|Utsiktstårnet på Klever Berg


## Se også
* Hertugdømmet Kleve
* Anna av Kleve
* De forente hertugdømmene Jülich-Kleve-Berg

## Referanser


## Eksterne lenker
*
Bernstadt auf dem Eigen

**Bernstadt auf dem Eigen** er en by og en kommune i Oberlausitz i den sørøstlige delen av Landkreis Görlitz i Direktionsbezirk Dresden i Fristaten Sachsen. Byen er en del av forvaltningsfellesskapet Bernstadt/Schönau-Berzdorf og har 3&nbsp;873 innbyggere (31. desember 2008).

Byen ligger midt mellom de tre byene Görlitz, Zittau og Löbau og er en del av det historiske landskapet Eigen.

## Bydeler
* Altbernsdorf auf dem Eigen
* Bernstadt auf dem Eigen
* Buschschenkhäuser
* Dittersbach auf dem Eigen
* Kemnitz (Oberlausitz)
* Kunnersdorf auf dem Eigen
* Lehdehäuser
* Russen

## Kommunesammenslåinger
I 1957 ble den tidligere kommunen Kunnersdorf auf dem Eigen innlemmet i Bernstadt auf dem Eigen. I 1994 ble ytterligere seks kommuner innlemmet i Bernstadt auf dem Eigen.

Bernstadt auf dem Eigen omfatter derfor idag også syv tidligere kommuner:

* Kunnersdorf auf dem Eigen
* Altbernsdorf auf dem Eigen
* Buschschenkhäuser
* Dittersbach auf dem Eigen
* Kemnitz O/L
* Lehdehäuser
* Russen

Bernstadt auf dem Eigen var en by i Kreis Löbau fra 1952 til 1990, og i **Landkreis Görlitz** fra 1990 til 1994. Fra 1. august 1994 frem til 1. august 2008 var den vært en del av i Landkreis Löbau-Zittau, og siden 1. august 2008 har byen vært en del av Landkreis Görlitz.

## Bilder

Bernstadt adE - Erdachsenbrunnen 02 ies.jpg|Fontenen Erdachsenbrunnen 
Bernstadt adE - Kirchgasse - Heimatmuseum 01 ies.jpg|Lokalmuséet


## Referanser


## Eksterne lenker
*
Sanger (album)

***Sanger*** er et livealbum utgitt av Åge Aleksandersen i 1990.

## Sporliste
# «Lys og varme» (Aleksandersen)
# «Rosalita» (Aleksandersen)
# «4 pils og en pizza» (Aleksandersen)
# «Eldorado» (Aleksandersen)
# «Det finns en sang bortom fjellet» (Aleksandersen)
# «Dains me dæ» (Aleksandersen)
# «Fremmed fugl» (Aleksandersen)
# «14 pages» (Aleksandersen)
# «Ramp» (Aleksandersen)
# «Skin sola» (Aleksandersen)
# «Berre liv» (Aleksandersen)
# «Mitt land mitt land» (Aleksandersen)
# «Solregn/Norge mitt Norge/Stanga haue i veggen/Kom bli med mæ no i natt» (Aleksandersen)
USA under Sommer-OL 1936

**USA under Sommer-OL 1936**. USA ble nest beste nasjon under de olympiske leker 1936 i Berlin med 24 gull-, 20 sølv- og 12 bronsemedaljer. Turneren Alfred Jochim var USAs flaggbærer under åpningsseremonien

## Medaljer

## Medaljevinnerne
Ljus och värme

***Ljus och värme*** er en svensk samleplate utgitt av Åge Aleksandersen i 1985. De svenske oversettelsene er gjort av Benny Borg, Christer Lundh, Monica Forsberg og Ingela Forsman.

## Sporliste
# «Ljus och värme» (Aleksandersen, svensk tekst: Benny Borg)
# «Leva livet» (Aleksandersen, svensk tekst: Christer Lundh)
# «Norge mitt Norge» (Aleksandersen, svensk tekst: Monica Forsberg)
# «En dans med dej» (Aleksandersen, svensk tekst: Ingela Forsman)
# «Var det du Jesus» (Aleksandersen, svensk tekst: Christer Lundh)
# «Fyra öl och en pizza» (Aleksandersen, svensk tekst: Monica Forsberg)
# «Bettre liv» (Aleksandersen, svensk tekst: Ingela Forsman)
# «Han var sju» (Aleksandersen, svensk tekst: Christer Lundh)
# «Rio de Janeiro» (Aleksandersen, svensk tekst: Ingela Forsman)
# «Det finns en sang bortom Bergen» (Aleksandersen, svensk tekst: Ingela Forsman)
## Medvirkende
### Åge & Sambandet
* Åge Aleksandersen - sang, gitar, låtskriver
* Bjørn Røstad - saksofon, tamburin, kor
* Gunnar Pedersen - gitarer, kor
* Terje Tranaas - tangenter
* Lasse Hafreager - tangenter
* Tor Evensen - bass, kor
* Bill Booth - mandolin, fele
* Kaare Skevik - trommer
* Knut Stensholm - trommer
* Carl Haakon Waadeland - trommer

### Andre
* Liza Öhman-Halldén - korist
* Lotta Pedersen - korist
* Frank Ådahl - korist
* Benny Borg - låtskriver
* Christer Lundh - låtskriver
* Monica Forsberg - låtskriver
* Ingela Forsman - låtskriver
* Roger Valstad - tekniker
* Torgny Söderberg - svensk produsent
* Anders Engberg - korarrangement

## Eksterne lenker
*
Fagernes (Narvik)

**Fagernes** (nordsamisk: ******) er en forstad til Narvik i Nordland. Fagernes ligger på nordsiden av Beisfjorden, like øst for Narvik og nord for Ankenes. Fagernes er i dag mest kjent som endestasjon for Ofotbanen. Ofotbanen har endestasjonen sin på Fagernesterminalen, et stort industriområde på Fagernes.

## Historie
På 1800-tallet lå det en stor gård, Fagernes gård, der Fagernes i dag ligger. Gården var den største og mektigste gården i indre del av Ofoten som senere lå under den tidligere kommunen Ankenes. Denne gården var veldig sentral i arbeidet med å få jernbanen bygd fra Kiruna og til Narvik på slutten av 1800-tallet. Storbonden Statius Mosling på Fagernes gård var veldig opptatt av å få jernbanen bygd til Narvik. Mosling var også årsaken til at Ofotbanens endelige endepunkt ble på Fagernes og ikke i Narvik. Da Narvik ble utskilt fra Ankenes som egen bykommune i 1902, fulgte også Fagernes med.

## Samfunn
Fagernes er i dag i en forstad til Narvik bestående av i all hovedsak bolighus samt et industriområde kalt Fagernesterminalen. 

### Samferdsel
Fagernes er tilknyttet Narvik i vest med E6 gjennom Fagernestunnelen som åpnet i 2004 og som avlastet den gamle veien som gikk rett gjennom den største bebyggelsen. I sør er Fagernes tilknyttet enda en forstad til Narvik, Ankenes med E6 som krysser Beisfjorden over Beisfjordbrua. Mot øst går Fv751 til bygda Beisfjord. Fagernes er også tilknyttet Narvik med jernbane gjennom Ofotbanen, men denne delen av Ofotbanen, er kun industriell jernbane. Det kjøres med andre ord ikke persontrafikk på strekningen. Nordland fylkeskommune har bussruter fra Narvik, via Fagernes, til Beisfjord, Ankenes og Håkvik.

### Skoler
Fagernes skole er en Montessoriskole med trinn 1-7. Når elevene når ungdomsskole, overflyttes de til ungdomsskolene i Narvik. Fagernes skole var en kommunal skole fram til kommunen besluttet å legge skolen ned for å kutte kostnader. Lokalbefolkningen valgte da å videreføre skolen som en Montessoriskole.

## Referanser
Liste over episoder av Kyle XY

**Liste over Kyle XY-episoder** er en liste over episoder i TV-serien Kyle XY med originalnavn på episodene og første sendedato i USA.
Æljbærje

**Æljbærje** (som rett og slett betyr Elgberget) er navnet på supporterklubben til fotballklubben Nybergsund IL-Trysil. Trysil er kjent for sitt store antall elger i skogene og elgjakt er meget populært i distriktet. Derav navnet Æljberget. Supporterklubben har sitt eget felt med 60 plasser midt på langsiden av Kunstgressbanen i Nybergsund.

## Referanser




## Eksterne lenker
* Nybergsund IL-Trysil
Ross Flood

**Aaron Ross Flood** (født 28. desember 1910 i Braman i Oklahoma, død 23. mai 1995 i Stillwater i Oklahoma) var en amerikansk bryter som deltok i de olympiske leker 1936 i Berlin. 

Flood vant en olympisk sølvmedalje i bryting under Sommer-OL 1936 i Berlin. Han kom på andreplass i fristil i den letteste vektklassen, bantamvekt opp til 56,0 kg, bak Ödön Zombori fra Ungarn.

## OL-medaljer
* 1936  Berlin -  Sølv i bryting, bantamvekt fristil  USA

## Eksterne lenker
*
Francis Millard

**Francis Edward «Frank» Millard** (født 31. mai 1914, død 19. oktober 1958) var en amerikansk bryter som deltok i de olympiske leker 1936 i Berlin. 

Millard vant en olympisk sølvmedalje i bryting under Sommer-OL 1936 i Berlin. Han kom på andreplass i fristil i den nest letteste vektklassen, fjærvekt opp til 61,0 kg, bak Kustaa Pihlajamäki fra Finland.

## OL-medaljer
* 1936  Berlin -  Sølv i bryting, fjærvekt fristil  USA

## Referanser


## Eksterne lenker
Altbernsdorf auf dem Eigen

**Altbernsdorf auf dem Eigen**, også bare kalt **Altbernsdorf**, er en bydel i Bernstadt auf dem Eigen i Oberlausitz i den sørlige delen av Landkreis Görlitz i Fristaten Sachsen. Altbernsdorf ligger mellom 214 og 218 meter over havet og har omkring 560 innbyggere (31. desember 2005).

Frem til 1994 var den en selvstendig kommune. Historisk tilhørte den inntil da landskapet Eigen.

Fra vest mot øst flyter elven Pließnitz gjennom bydelen og har inndelt den i dens «store» *(Große Seite)* og «mindre» del *(Kleine Seite)*.

Altbernsdorf omtales første gang den 22. september 1234 som *Bernhardisdorf*. Stedsnavnet *Altbernsdorf* oppstod på 1400-tallet.

Altbernsdorf var en kommune i Kreis Görlitz fra 1952 til 1990, og i Landkreis 
Görlitz fra 1990 til 1994. Den 1. januar 1994 ble den innlemmet i kommunen Bernstadt auf dem Eigen.
Grunnavgift på fyringsolje

**Grunnavgft på fyringsolje** er en særavgift til statskassen.

Grunnavgiften på fyringsolje mv. ble innført i 2000. Avgiften ble begrunnet med at økningen i el-avgiften i 2000 ikke skulle bidra til en miljømessig uheldig overgang fra bruk av elektrisitet til bruk av fyringsolje til oppvarming.

Avgiftsplikten omfatter mineralolje. Som mineralolje anses bl.a. parafin, fyringsparafin, gassolje, dieselolje og fyringsolje. Avgiftsplikten oppstår som hovedregel ved uttak fra godkjent lager eller ved innførsel.

Den generelle avgiftssatsen i 2010 er 0,886 kroner per liter mineralolje.

Mineralolje som leveres til treforedlingsindustrien og produsenter av fargestoffer og pigmenter er i 2010 ilagt en lav sats på 0,126 kroner per liter mineralolje. Etter EFTAs overvåkningsorgan (ESA) sitt vedtak 16. juli 2008 (502/08/COL) kan den reduserte satsen for treforedlingsindustrien ikke settes lavere enn 15 euro per 1000 kg mineralolje fastsatt i nasjonal valuta per første virkedag i oktober i året før budsjettåret. Dette samsvarer med minstesatsen i EUs Rådsdirektiv 2003/96/EF (energiskattedirektivet). ESAs godkjennelse gjelder fram til 31. desember 2017.

Unntatt fra avgiftsplikten er flyparafin samt olje som pålegges veibruksavgift på autodiesel. Det gis fritak for avgiften for bl.a. mineralolje til bruk i skip i utenriks fart, gods- og passasjertransport i innenriks sjøfart, fiske og fangst i nære og fjerne farvann, anlegg på kontinentalsokkelen, forsyningsflåten samt sildemel- og fiskemelindustrien.

Statens inntekter fra grunnavgiften på fyringsolje er i 2008 om lag 1,2 mrd. kroner.

## Eksterne lenker
* Særavgiftsloven
* Særavgiftsforskriften
* Toll- og avgiftsdirektoratet
Ganske Enkelt Genialt

**Ganske Enkelt Genialt** (tysk originaltittel: *Einfach Genial*) er et strategisk brettspill av Reiner Knizia, lansert i 2004.

Spillebrettet er firkantet, med 173(±) sekskantede ruter. På poengbrettet er det seks brikker i forskjellige farger, rød, blå, grønn, lilla, gul og oransje. Brikkene ligger på et brett med atten ganger seks ruter.

## Regelverk
Spillet kan spilles av to, tre eller fire spillere. Hver spiller skal ha et stativ med seks tilfeldig valgte brikker, som hele tiden skal være skjult for de andre spillerne. Brettet består også av en rekke seks-kanter, med de to ytterste ringene er reservert for spill med tre eller fire spillere. Reglene sier at den yngste spilleren skal få den første omgangen. Men hvis det spilles flere omganger rett etter hverandre, så kan den første spilleren rotere. Spillere skal bytte på å plassere en brikke på brettet, og kan score poeng ved å lage linjer med identisk fargede seks-kanter. 

I den første runden må hver spiller plassere en brikke ved siden av en annen av de seks trykte fargede symbolene på brettet. Deretter kan spillere plassere brikker på en hvilken som helst ledig plass på brettet. Hvis en spiller oppnår en poengsum på 18 poeng med en hvilken som helst farge, erklærer de Genial eller Mensa (avhengig av hvilken språk-versjon de spiller) og kan plassere en ny brikke på brettet. Å få en poengsum på 18 med to farger på samme tid, fører til to bonus-spill, og bonus-spill kan føre til ytterligere bonus-spill ved å oppnå 18 poeng med en annen farge. 

Når en spiller har brukt opp bonus-spillet sitt for en hvilken som helst farge, er det ikke lenger mulig å score ytterligere poeng eller få ytterligere bonus-spill med denne aktuelle fargen. Alle bonus-spill må gjøres fra spillerens nåværende brikker, og alle bonus-spillene må benyttes umiddelbart. Når en spiller har gjort sine trekk, kan de velge å bytte brikker. Hvis spilleren sitter igjen med fem eller færre brikker, kan de trekke nok brikker til en full hånd med seks brikker. Dette er slutten på den spillerens tur, og det blir en annen spiller sin runde.

## Referanser
Et rom med utsikt

***Et rom med utsikt*** (org: ***A Room with a View***) er en britisk romantisk dramafilm fra 1985, regissert av James Ivory etter romanen med samme tittel av E.M. Forster. Filmen hadde svensk premiere 17. april 1987.

Filmen vant tre Oscar, for beste filmatisering, beste scenografi og beste kostymedesign. Den var nominert til ytterligere fem, blant annet for beste film. Den vant fire BAFTA-priser og én Golden Globe.

## Handling
Filmen utspiller seg i Firenze på begynnelsen av 1900-tallet. Den begynner med at Lucy og hennes anstandsdame Charlotte er på ferie i Firenze. De treffer herr Emerson og hans sønn George. Begge mennene er mer frigjorte og liberale enn det Lucy er vant med. Ved en anledning kysser George Lucy, men de blir avbrutt av Charlotte.

Hjemme igjen frir den tradisjonelle og rike Cecil Vyse til Lucy og hun sier ja. Men plutselig dukker far og sønn Emerson opp i byen. De har tenkt å bosette seg der.

## Rolleliste
* Maggie Smith - Charlotte Bartlett
* Helena Bonham Carter - Lucy Honeychurch
* Denholm Elliott - Hr. Emerson
* Julian Sands - George Emerson
* Simon Callow - Kyrkoherde Beebe
* Patrick Godfrey - Kyrkoherde Eager
* Judi Dench - Eleanor Lavish
* Daniel Day-Lewis - Cecil Vyse
* Kitty Aldridge - Nya Lucy
* Rupert Graves - Freddy

## Eksterne lenker
*
Antony (Hauts-de-Seine)

**Antony** er en kommune i departementet Hauts-de-Seine i regionen Île-de-France i de vestlige forstedene til Paris. Den ligger 11,3&nbsp;km sør for sentrum av Paris.

## Befolkningsutvikling
***Antall innbyggere i kommunen Antony***

## Referanser


## Eksterne lenker
* 
* Kommunedata INSEE
Kamiesberge

**Kamiesberge** (khoikhoi; *Th'amies* = «virvar») er en fjellkjede bestående av granittkopjer (*inselberg*) eller såkalte *[[bornhardt]]s* som ligger i uorden spredt over sandslettene og sentrert rundt Kamieskroon i Namaqualand i Sør-Afrika. I utseende ligner området svært mye på Matobo i Zimbabwe. Fjellkjeden strekker seg fra Garies i sør til Springbok i nord og danner et platå mellom Sandveld i Cape West Coast og Bushmanland i øst. Regionen ble bosatt av khoikhoi-folket, som var nomadiske gjetere.

Bygningene i Kamieskroon ble flyttet fra et tidligere sted kjent som Bowesdorp, oppkalt etter landsbyens lege. Bratte granittfjell og mangel på vann hindret utvikling, slik at landsbyen ble flyttet. Rester etter den tidligere landsbyen kan fortsatt ses i en steinete ravine ca. 8 km nord for Kamieskroon.

Kamiesberge har et mildt klima som blir gjort moderat av den kalde Benguelastrømmen. Vegetasjonen er som i resten av regionen Succulent Karoo med et stort antall endemiske arter. Kokerboom (*Aloe dichotoma*) og akasie (*Acacia erioloba*) er vanlige trær, i tillegg et stort antall busker fra slekten *[[Euphorbia]]*. *Ceraria namaquensis*, *Euclea tomentosa*, *Rhus undulata*, *Ozoroa dispar* og *Tylecodon paniculatus* finnes også i dette området.

I ørkenområder er det uvanlig at regn er relativt forutsigbart, men frost er sjelden. Regn kommer ofte med dugg og tåke. *[[Bergwind]]s* om vinteren kan føre til temperaturer opp i mot 40 °C. Etter en vinter med tilstrekkelig nedbør kommer våren med utbredt og spektakulær blomstring av arter i kurvplantefamilien og korsblomstfamilien som lå i dvale, samt flere arter i middagsblomstfamilien, maskeblomstfamilien, grasfamilien, liljefamilien og narsissfamilien. Området er regnet som en av 25 globale «biodiversitet hotspots» (biogeografiske områder med ekstra høy biodiversitet) og deler av det ble vernet i 1999 for å bevare et rikt dyreliv og fargerike villblomster.

## Referanser


## Eksterne lenker
*  Kamieskroon fjellrute
*  Fjellvandring i Kamiesberge
Galleblomsterfluer (Trichopsomyia)

* *[[Trichopsomyia flavitarsis]]*
* *[[Trichopsomyia joratensis]]*
* *[[Trichopsomyia lucida]]*

**Galleblomsterfluer** (slekten *Trichopsomyia*) er en gruppe av fluer som tilhører familien blomsterfluer (Syrphidae). Slekten omfatter ca. 30 kjente arter, en av dem forekommer i Norge. De er små, kullsvarte blomsterfluer med hårete øyne. Navnet galleblomsterflue brukes på norsk om de fleste artene i gruppen Pipizini.

## Utseende
Små (6–8&nbsp;mm), slanke, kullsvarte blomsterfluer. Fasettøynene er tydelig hårete og møtes i pannen hos hannene, men ikke hos hunnene. Antennene er forholdsvis korte, mest mørke, det tredje leddet ovalt. Ansiktet er flatt, matt og hårete, munnkanten ikke eller lite framskytende. Thorax er omtrent kvadratisk, nokså blank, med mørke hår. Bakkroppen er avlang med mørke, oppstående hår. Beina er slanke, for det meste svarte, men det kan være gule partier. Hos hannene er det innerste leddet på bakfoten påfallende stort. Vingene er slanke, ganske mørkt røykfargede hos de nordiske artene.

## Levevis
Den arten som lever i Norge har larver som lever av sivsugere (*[[Livia juncorum]]*, familien Liviidae). Disse lager kvastlignende galler på siv. De voksne fluene flyr i juni-juli.

## Utbredelse
Slekten forekommer mest i Holarktis, dessuten er den i Sør-Amerika.

## Systematisk inndeling / europeiske arter

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** familie **[[blomsterfluer]]** (Syrphidae)
****** underfamilie Eristalinae
******* gruppe Pipizini 
******** slekten **galleblomsterfluer**, *Trichopsomyia* Williston, 1888
********* lyshåndet galleblomsterflue, *[[Trichopsomyia flavitarsis]]* (Meigen, 1822) – Sør-Norge, enkelte funn også i nord
********* *[[Trichopsomyia joratensis]]* Goeldlin de Tiefenau, 1997 – noen få funn fra Sverige, ikke i Norge 
********* *[[Trichopsomyia lucida]]* – Mellom-Europa

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Eristalinae, Microdontinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
* Nielsen, Tore R. 1999. *Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae).* NINA Fagrapport 035. Norsk institutt for naturforskning.
* Nielsen, Tore R. *Syrphidae checklist - Norway.* www.syrphidae.com/checklist.php  - Sjekkliste over norske arter.
* Fauna Europaea Web Service (2004) Fauna Europaea version 1.1, www.faunaeur.org 
* Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): *Contributions to a Manual of Palaearctic Diptera.* 3: 81-139. Science Herald, Budapest.
* Torp, E. 1994. *Danmarks svirrefluer (Diptera: Syrphidae).* Apollo Books, Stenstrup.

## Eksterne lenker
*  
* www.syrphidae.com/ – the Syrphidae website 
* Norsk entomologisk forening – for deg som vil lære mer om insekter.
Frank Lewis

**Frank Lewis** (født 6. desember 1912, død 16. august 1998) var en amerikansk bryter som deltok i de olympiske leker 1936 i Berlin. 

Lewis ble olympisk mester i bryting under Sommer-OL 1936 i Berlin. Han vant vektklassen, weltervekt opp til 72,0 kg i fristil, foran Ture Andersson fra Sverige og Joseph Schleimer fra Canada.

## OL-medaljer
* 1936  Berlin -  **Gull** i bryting, weltervekt fristil  USA

## Referanser


## Eksterne lenker
*
Richard Voliva

**Richard Lawrence Voliva** (født 18. oktober 1912 i Bloomington i Indiana, død 2. november 1999 i Amherst i Massachusetts) var en amerikansk bryter som deltok i de olympiske leker 1936 i Berlin. 

Voliva vant en olympisk sølvmedalje i bryting under Sommer-OL 1936 i Berlin. Han kom på andreplass i fristil i den tredje tyngste vektklassen, mellomvekt opp til 79,0 kg, bak Emile Poilvé fra Frankrike.

## OL-medaljer
* 1936  Berlin -  Sølv i bryting, mellomvekt fristil  USA

## Referanser


## Eksterne lenker
*
Frederick Pollard

**Frederick Douglass «Fritz» Pollard, jr.** (født 18. februar 1915, død 14. februar 2003) var en amerikansk friidrettsutøver som deltok i de olympiske leker 1936 i Berlin. 

Pollard vant en olympisk bronsemedalje i friidrett under Sommer-OL 1936 i Berlin. Han kom på tredjeplass på 110 meter hekk bak sin landsmann Forrest Towns og britiske Donald Finlay.

## OL-medaljer
* 1936  Berlin -  Bronse i friidrett, 110 meter hekk  USA

## Eksterne lenker
*
Everything’s Eventual

***Everything's Eventual*** er en samling av 14 noveller, skrevet av Stephen King, som ble utgitt i 2002.

## Historier

"The Little Sisters of Eluria" er en del av *[[Det Mørke Tårn]]*-serien.

## Historiens rekkefølge
I bokens introduksjon beskrev King en uvanlig metode han tok i bruk for å bestemme rekkefølgen på historiene:

:*"What I did was take all the spades out of a deck of cards plus a [[joker (kort)|joker]]. [[Ess (kortspill)|Ace]] to [[konge (kortspill)|King]] = 1-13. Joker = 14. I shuffled the cards and dealt them. The order in which they came out of the deck became the order of the stories, based on their position in the list my publisher sent me. And it actually created a very nice balance between the literary stories and the all-out screamers. I also added an explanatory note before or after each story, depending on which seemed the more fitting position. Next collection: selected by [[Tarot]]."

==Lydversjoner==

Lydversjonene av historiene i samlingen er spredd over flere produkter. 

*Everything's Eventual: Five Dark Tales* inneholder disse historiene:

* [[Everything's Eventual (novelle)|Everything's Eventual]]
* [[Autopsy Room Four]]
* [[The Little Sisters of Eluria]]
* [[Luckey Quarter]]
* [[The Road Virus Heads North]]

*The Man in the Black Suit: 4 Dark Tales* inneholder disse historiene:

* [[The Man in the Black Suit]]
* [[All That You Love Will Be Carried Away]]
* [[The Death of Jack Hamilton]]
* [[That Feeling, You Can Only Say What It Is in French]]

*Everything's Eventual: Volume 2* inneholder disse historiene:

* [[The Man in the Black Suit]]
* [[All That You Love Will Be Carried Away]]
* [[The Death of Jack Hamilton]]
* [[That Feeling, You Can Only Say What It Is in French]]
* [[Riding the Bullet]]

*Blood and Smoke'' inneholder disse historiene:

* 1408
* In the Deathroom
* Lunch at the Gotham Cafe

Riding the Bullet og L. T.'s Theory of Pets er tilgjengelige som individuelle produksjoner.
Foy Draper

**Foy Draper** (født 26. november 1911 i Georgetown i Texas, død 1. februar 1943) var en amerikansk friidrettsutøver som deltok i de olympiske leker 1936 i Berlin. 

Draper ble olympisk mester i friidrett under Sommer-OL 1936 i Berlin. Han var med på det amerikanske stafettlaget som vant 4 x 100 meter stafett for menn foran Italia og Tyskland med tiden 39,4 som var ny verdensrekord. De andre på laget var Jesse Owens, Ralph Metcalfe og Frank Wykoff.

Under andre verdenskrig var Draper pilot, og flyet som tok av for å delta i slaget ved Kasserinepasset ved Tunis i 1943 returnerte aldri.

## OL-medaljer
* 1936  Berlin -  **Gull** i friidrett, 4 x 100 m strafett, menn  USA

## Referanser


## Eksterne lenker
*
Harold Cagle

**Harald D. Cagle** (født 3. august 1913 i Pottawatomie County i Oklahoma, død 28. november 1977 i Fremont i California) var en amerikansk friidrettsutøver som deltok i de olympiske leker 1936 i Berlin. 

Cagle vant en olympisk sølvmedalje i friidrett under Sommer-OL 1936 i Berlin. Han var med på det amerikanske stafettlaget som kom på andreplass på 4 x 400 meter stafett for menn, bak Storbritannia. De andre på laget var Robert Young, Edward O'Brien og Alfred Fitch.

## OL-medaljer
* 1936  Berlin -  Sølv i friidrett, 4 x 400 m stafett, menn  USA

## Eksterne lenker
*
Söderbergelektroden

**Söderbergelektroden** er en vedvarende og selvbrennende karbonelektrode som brukes i elektrometallurgiske smelteovner og som katode i elektrolysebaserte smelteverk. Før utviklingen av denne kullelektroden som brant direkte og kontinuerlig brukte man forhåndsbakte elektroder som krevde at en operatører måtte stoppe smelteovnene for å montere nye elektroder når den gamle var brukt opp.

Söderbergelektroden var en oppfinnelse som de norske ingeniørene Carl Wilhelm Søderberg, Jens Westly og Matias Sem stod bak. Den muliggjorde at metall kunne smeltes kontinuerlig, det vil si uten at prosessen måtte stoppes helt for å skifte elektrode. Elektroden ble fremstilt fortløpende mens den ble forbrukt. I mellomkrigstiden ble elektroden tatt i bruk av aluminiumsindustrien overalt i verden.

## Historie
Elektroingeniøren Carl Wilhelm Söderberg (1876–1955) fikk den opprinnelige ideen til den kontinuerlige elektroden i 1910. Sammen med dr. ing. Mathias Ø. Sem ved Det norske selskab for Elektrokjemisk Industri (Elkem ASA) drev han forsøk på å utvikle en kontinuerlig elektrode ved å fylle en elektrodemasse av kull, tjære og bitumen inn i et jernrør med en jernkjerne som ble koplet til elektrisk kraft. Sammen med ingeniør Jens Westly utviklet han en modell med langsgående ribber på innsiden av elektrodemantelen for å bedre kontakten mellom denne og den bakte delen av elektroden. Til oppfinnelsens hovedpatent fra 1918 er det knyttet over 300 patenter.

Söderbergelektrodens stålmantel fylles idag med en pasta bestående av kalsinert antrasitt, petrolkoks og bek. Elektrodemassen brennes til en fast karbonelektrode mens den forbrukes og mates nedover i ovnen. Når elektroden brukes i prosesser der jern ikke er skadelig for produktet, som ved fremstilling av råjern, mates stålmantelen ned og forbrukes sammen med elektroden. Nye seksjoner kan da sveises på oventil. Fra 1924 ble søderbergelektroden også tatt i bruk  aluminiumindustrien. Ved bruk i aluminiumelektrolyse er det bare selve karbonelektroden som mates inn i elektrolysebadet.

Oppfinnelsen førte til at Elkem ble et teknologiselskap med hele verden som arbeidsområde. En regner med at rundt 75 % av alle smelteverk basert på elektrisk kraft og reduksjonsovner verden over har kjøpt teknologien og utstyret fra Elkem. Selskapets forskningssenter ved Fiskaa bruk i Vågsbygd, like utenfor Kristiansand, er i dag en av verdens fremste laboratorium for ferrolegeringsindustrien.

## Referanser


## Eksterne lenker
* kandidat, århundrets ingeniørbragd; museumsnett.no
*  Manufacture of a Soderberg electrode incorporating a high carbon-contributing phenolic sacrificial binder; freepatentsonline.com